A Seriya peshqadami “Milan” Turinda ochko yo‘qotdi

Futbol bo‘yicha Italiya A Seriyasining 32-turida “Milan” 10-aprel, yakshanba kuni “Torino”ga qarshi bahs olib bordi.

Turinda kechgan o‘yinda darvozalar daxlsiz qoldi. Milanliklar ketma-ket ikkinchi o‘yinda nursiz durangga imzo chekdi.
“Milan” ochkolarini 68 taga yetkazib olgan holda birinchi o‘rinda bo‘lib turibdi va bitta zaxira o‘yiniga ega ta’qibchisi “Inter”ni ikki ochkoga ortda qoldirmoqda. “Torino” (39) 11-pog‘onadan joy olgan.
“Milan” keyingi turda keyingi turda “Jenoa”ni qabul qiladi, turinliklar esa “Latsio” mehmoni bo‘ladi.
A Seriya
32-tur bahsi
10-aprel, yakshanba
“Torino”: Berisha, Singo (Ayna, 64), Rodriges, Bremer, Zima (Itsso, 63), Voyvoda (Buonjorno, 84), Brekalo, Lukich, Pobega (Sek, 85), Richchi, Belotti (Pellegri, 76).
“Milan”: Menyan, Kalabriya, Tomori (Gabbiya, 87), Kalulu, Ernandes, Kessie, Salemakers, Tonali (Krunich, 82), Jiru, Rafael Leau, Brahim Dias (Junior Messias, 55).
Ogohlantirishlar: Lukich (13), Tomori (18), Pobega (30), Kalulu (36).